Diari Oficial de la Generalitat Valenciana


Sumari del DOGV 3781, del 28-06-2000 (2000/5068)

Notificació de la resolució del recurs ordinari número R-527/1998.
------------------------------------------------------------------

### Dades del document

Número de DOGV
:   3781

Data del DOGV
:   28-06-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/5068


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució del recurs ordinari número R-527/1998. [2000/A5068]
  
De conformitat amb el que estableix l'article 59.4 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú, es procedeix a notificar a la senyora Pilar M. Silvestre Belda, avinguda Almaig, 51, 5.a (46616 Ontinyent), la resolució del recurs ordinari amb el número de referència interna R-527/1998.
  
Resolució
  
«Examinat el recurs ordinari formulat per la senyora Pilar Mercedes Silvestre Belda contra la resolució del Servei Territorial d'Arquitectura i Habitatge d'Alacant, en l'expedient per reintegrament d'ajudes públiques i subvencions per a l'adquisició d'un habitatge a preu taxat número 03/1T/0874/1992/021.
  
Antecedents de fet
  
1. Amb data 28 d'octubre de 1992, la interessada, adquirent de l'habitatge a preu taxat, situat a Banyeres de Mariola, carrer Laporta número 69, 1r, presentà en el Servei Territorial d'Arquitectura i Habitatge d'Alacant una sol·licitud de visat i d'ajudes econòmiques directes per a l'adquisició protegida d'aquest; es dictà una resolució de visat de contracte i ajuda econòmica directa, amb data 16 de desembre de 1992, i va percebre, el 8 de setembre de 1994, la quantitat de 720.000 pessetes en concepte de subvenció de la Generalitat Valenciana.
  
2. Amb data 12 de maig de 1997, i una vegada transmés l'habitatge objecte de les ajudes, la sol·licitant formalitzà un escrit per demanar la devolució de les quantitats percebudes, indicant que l'any 1994 havia sol·licitat realitzar aquesta devolució. Requerida, amb data 15 de maig de 1997, per part del Servei Territorial, a fi que presentara una còpia del document acreditatiu d'aquesta sol·licitud, la interessada, amb data 17 de juny de 1997, presenta un escrit i addueix el que estima pertinent en defensa dels seus interessos, i aporta unes fotocòpies relatives a certificats d'entitat bancària, sense valor provatori a l'efecte requerit.
  
3. Amb data 8 de maig de 1998, es requerí la sol·licitant perquè aportara un certificat de l'entitat bancària on tinguera el préstec hipotecari subsidiat, perquè es certificaren per semestres les quantitats subsidiades percebudes, a fi de practicar la liquidació que pertocara.
  
4. No havent complit el requeriment abans esmentat, amb data 31 de juliol de 1998, el Servei Territorial, es remet un ofici al registrador de la propietat d'Alcoi, i es sol·licita una certificació registral de l'habitatge de referència, per si constara la transmissió d'aquest per part de la indicada a tercers. Amb data 6 d'agost de 1998 i per part del registrador mencionat, es certifica que l'habitatge situat al carrer Laporta número 69, 1.a de Banyeres de Mariola, es troba inscrita a nom de la senyora María Milagros Silvestre Belda, la qual adquirí aquest habitatge per compra a la seua germana, la senyora Pilar Mercedes Silvestre Belda, el dia 16 de novembre de 1994.
  
5. En data 8 de setembre de 1998, el Servei Territorial remet a la interessada un escrit del tenor literal següent: ?Consta en la documentació que hi ha en l'expedient número 03-iT-0874/1992/021 tramitat a instàncies de vosté, que en data 16 de novembre de 1994, transmeté l'immoble objecte de les ajudes a la senyora María Milagros Silvestre Belda, a través d'aquesta notificació, i abans d'iniciar expedient sancionador, se la requereix perquè aporte un certificat de l'entitat bancària on tenia el préstec hipotecari subsidiat, sobre subsidiació percebuda per semestres, durant la vigència del préstec qualificat, a fi de practicar la liquidació que pertoque. S'haurà d'indicar que, en les liquidacions aportades per vosté, no consten les quanties subsidiades?.
  
En data 1 d'octubre, la interessada presentà la documentació que estimà pertinent en defensa dels seus interessos.
  
6. Per mitjà d'un escrit de data 6 d'octubre de 1998, el Servei Territorial comunica a la interessada que, de conformitat amb la documentació que hi ha en l'expedient, consta que, en data 16 de novembre de 1994, transmeté a la senyora María Milagros Silvestre Belda l'immoble situat a Banyeres de Mariola, carrer de Laporta número 69, 1.a, incomplint el que disposa l'article 8 del Reial Decret 1932/91, de 20 de desembre, i l'article 5 del Decret 55/1992, de 30 de març, del Govern Valencià, fet pel qual, en no haver sol·licitat prèviament l'autorització de venda i no haver tornat les quantitats rebudes, se li donava trasllat de l'expedient, per a formular al·legacions, per si els fets indicats no foren certs o amb l'objecte d'al·legar el que considerara en defensa dels seus drets. El 21 d'octubre de 1998, la interessada presenta un escrit d'al·legacions.
  
7. En vista de l'expedient, en data 27 d'octubre de 1998, el Servei Territorial dicta una resolució per la qual s'acorda:
  
7.1 El reintegrament per part de la senyora Pilar Mercedes Silvestre Belda de la quantitat de set-centes vint mil pessetes (720.000), rebudes com a ajuda a fons perdut de la Generalitat Valenciana, així com els interessos generals des de la data de cobrament d'aquesta quantitat fins a aquesta resolució que puja a la quantitat de dues-centes trenta-dos mil vuit-centes pessetes (232.800), realitzant-ho per mitjà d'un ingrés en el compte número 20522813 de la CAM, urbana plaça del Cedre, clau bancària 2090-3202 a nom de la Generalitat Valenciana (Conselleria d'Economia i Hisenda).
  
7.2 Remetre la mencionada resolució al Ministeri de Foment a fi que, per part d'aquest organisme, es practique la liquidació d'ofici dels interessos subsidiats.
  
8. Contra l'esmentada resolució la senyora Pilar Mercedes Silvestre Belda interposa un recurs ordinari dins del termini i en la forma escaient, amb les al·legacions que consten en aquest i que es donen per reproduïdes per tal de ser breus.
  
Fonaments de dret
  
1. Aquesta direcció general és competent per a la resolució d'aquest recurs ordinari, tant pel que disposa l'article 114 i 116 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com pel que estableix el Decret 225/1999, de 15 de desembre, del Govern Valencià (DOGV núm. 3648 de 20 de desembre).
  
2. El que disposen els articles 107, 110, 114, 115, 116 i 117, de la LRJAP i PAC, quant a l'admissió i tramitació del recurs ordinari.
  
3. D'acord amb el que estableix l'article 8 del Reial Decret 1932/1991, de 20 de desembre, serà requisit imprescindible, entre altres, per a accedir al finançament qualificat, que els habitatges promoguts per a ús propi i els adquirits o rehabilitats, es destinen a residència habitual i permanent i que siguen ocupats en els terminis que estableix la legislació vigent, i si és procedent, en els tres mesos següents a l'entrega, excepte pròrroga justificada per raons de tipus laboral o familiar, que haurà de ser autoritzada per l'administració competent. Així mateix, l'article 27 disposa que els habitatges a preu taxat finançats a l'empara d'aquest Reial Decret, no podran ser objecte de transmissió inter vivos, per cap títol, durant el termini de cinc anys des de la formalització del préstec qualificat, sense cancel·lar el préstec, i obtenir una autorització de venda de l'administració o administracions concedents en cada cas, previ reintegrament dels subsidis i subvencions rebudes, amb els interessos legals des del moment de la percepció.
  
4. De conformitat amb el que disposa l'article 82.1 del Text Refós de la Llei General Pressupostària aprovada pel Reial Decret Legislatiu 1091/1988: ?constitueixen infraccions administratives, en matèria de subvencions i ajudes públiques, les següents conductes, quan en aquestes intervinga dol, culpa o simple negligència ... c) l'incompliment, per raons imputables al beneficiari, de les obligacions assumides com a conseqüència de la concessió de la subvenció... Així mateix l'apartat 6 d'aquest article assenyala que l'acció per a imposar les sancions administratives establides en aquest prescriurà als cinc anys comptadors des del moment en què es cometé la respectiva infracció?.
  
5. En el cas que ens ocupa, examinada la documentació que hi ha en l'expedient, es comprova:
  
5.1 Que l'interessat ha tingut l'oportunitat de defensar-se i de fer valdre els seus punts de vista a través del trasllat de l'expedient i dels consegüents escrits d'al·legacions i presentació de documents, i d'aquest recurs, per la qual cosa no pot adduir-se que ha existit indefensió.
  
2. Que l'habitatge de referència fou venut per la senyora Pilar Mercedes Silvestre Belda a la seua germana, la senyora María Milagros Silvestre Belda, en data 16 de novembre de 1994, i l'expedient per al reintegrament de la subvenció, l'inicià el Servei Territorial, una vegada conegut l'incompliment de la interessada de les obligacions assumides com a conseqüència de la subvenció mencionada, i dins del termini de cinc anys, comptadors des del moment en què es cometé l'esmentada infracció, fet pel qual no es pot adduir la prescripció d'aquesta.
  
En conseqüència, en vista de les actuacions, no desvirtuant el que s'addueix per la recurrent el contingut de la resolució impugnada, pertoca confirmar aquesta.
  
Vistes la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i l'altra legislació de general i pertinent aplicació i de conformitat amb la Proposta de Resolució de la Divisió d'Habitatge, resolc:
  
Desestimar el recurs ordinari formulat per la senyora Pilar Mercedes Silvestre Belda contra la resolució del Servei Territorial d'Arquitectura i Habitatge d'Alacant, de data 27 d'octubre de 1998, que queda confirmada.
  
Contra aquesta resolució que posa fi a la via administrativa, es podrà interposar un recurs Contenciós Administratiu, davant el Jutjat Contenciós Administratiu d'Alacant, en el termini de dos mesos, comptadors des de l'endemà de la notificació d'aquesta, d'acord amb els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això, sense perjudici que puga exercitar qualsevol altre recurs que estime oportú.